Иво Сарајчић
Иво Сарајчић (Славонски Брод, 1915 — 1994) учесник Народноослободилачке борбе, друштвено политички радник и амбасадор СФРЈ.

Биографија 
Рођен је 1915. године у Славонском Броду. Завршио је Филозофски факултет у Загребу. Током студија у Загребу, 1937. године је био хапшен због своје политичке активности.

Године 1941. је постао члан Комунистичке партије Југославије (КПЈ). Од децембра 1941. до децембра 1942. године био је у затвору у Осијеку и логорима у Старој Градишки и у Аустрији. После бекства из логора, у Славонији је ступио у партизане. Током 1943. године, као један од главних покретача, покреће лист „Глас Славоније”, а потом и постаје главни уредник листа „Напријед”.

После ослобођења Југославије је радио као секретар Президијума Сабора Народне Републике Хрватске и као новинар и уредник у листу „Борба”, од 1947. до 1949. године. Био је члан Обласног комитета КПХ за Славонију и секретар Агитпропа Централног комитета Комунистичке партије Хрватске. Касније је обављао функцију директора Дирекције за информације Владе ФНРЈ, министра у Влади НР Хрватске и члана Извршног већа Сабора НР Хрватске.

Од 1969. године је био амбасадор СФРЈ у Великој Британији. Биран је за члана Централног комитета Савеза комуниста Хрватске.

Носилац је Партизанске споменице 1941. и других југословенских одликовања.

Литература 
 
 

Рођени 1915.
Умрли 1994.
Брођани (Славонски Брод)
Комунисти Хрватске
Југословенски партизани
Друштвено-политички радници СР Хрватске
Амбасадори СФР Југославије
Носиоци Партизанске споменице 1941.